שלמה פיוטרקובסקי (עיתונאי)

שלמה פיוטרקובסקי (נולד ב-25 באוקטובר 1980, חשוון ה'תשמ"א) הוא עיתונאי ופובליציסט ישראלי, עיתונאי מקור ראשון והכתב המשפטי של העיתון. בעבר שימש ככתב ועורך בערוץ 7, ובעיתונים בשבע וידיעות אחרונות.

ביוגרפיה
נולד לרב חנוך הכהן פיוטרקובסקי, ממייסדי ישיבת בני צבי ומנהל ישיבת בית אל, ולשרה, בתו של הרב אברהם צוקרמן. למד בישיבת ירושלים לצעירים וכחמש שנים בישיבת קריית שמונה, בפרט אצל הרב צפניה דרורי והרב ישראל קירשטיין. במסגרת ישיבת ההסדר שירת בחיל התותחנים. כן למד כשנתיים בכולל ירושלמי. בעל תואר ראשון מהאוניברסיטה הפתוחה.

בין השנים 2006–2021 שימש כעורך באתר האינטרנט של ערוץ 7. בהמשך, שימש ראש דסק כלכלה ומשפט בערוץ, וכן פרסם בו טורי דעה רבים. בין השנים 2009–2019, במקביל לעבודתו באתר ערוץ 7, שימש כעורך חדשות וככתב כלכלי בעיתון "בשבע" - תחילה בטורו הכלכלי "תכלס", ובהמשך ככותב הפינה הכלכלית והמשפטית בעיתון. לעיתים פרסם כתבות כלליות בעיתון.

בעבר פרסם טורי דעה בעיתון ידיעות אחרונות.

החל מספטמבר 2019 משמש כעיתונאי ובעל טור שבועי ב"מקור ראשון" והחל מיולי 2021 שימש כעורך הראשי של אתר האינטרנט של העיתון. בספטמבר 2022 מונה לכתב המשפטי של מקור ראשון, כשאת מקומו כעורך האתר תפס גדעון דוקוב.

חיים אישיים 
פיוטרקובסקי נשוי לאיה ואב לחמישה. מתגורר בהתנחלות בית אל.

קישורים חיצוניים

 ריאיון בעיתון שביעי
 ריכוז כתבות וטורי דעות בערוץ 7

סגל בשבע
בוגרי ישיבת ירושלים לצעירים
בוגרי ישיבת ההסדר קריית שמונה
סגל ידיעות אחרונות
עורכים ישראלים
פובליציסטים ישראלים
בעלי טור ישראלים
בית אל: אישים
בוגרי האוניברסיטה הפתוחה
ישראלים שנולדו ב-1980